ЦIыфыкIэр охътэ хьылъэм къыхэхъухьэ, зэнэкъокъу-бэнэ лъэшхэм апсыхьэ. КIэрэщэ Тембот лIыгъэ-блэнагъэу зэрихьагъэр – ар кIэм куоу хэплъыхьи, апэрэмэ ащыщэу уахътэм къыздихьыгъэ щыIэкIакIэр къыгурыIуи, ар зитетыгъо зыухыгъэ щыIэкIэжъым пигъэуцуи, цIыфымрэ обществэмрэ азфагу ихъухьэрэ Iофыгъохэр къыхигъэщыгъ, ахэмэ япхыгъэу лъэпкъ шэным (национальнэ характерым) щыхъурэ зэхъокIыныгъэхэри къыгъэнэфагъэх. ТхакIом шIогъэшIэгъоныр а зэхэкIыгъо-зэблэкIыгъо зэманэу лэжьакIохэм язэхэшIыкI зыкъызщиIэтэу, жъымрэ кIэмрэ зыщызэутэкIырэ лъэхъаныр ары.